বিশিষ্ট লেখক ও ইসলামী চিন্তাবিদ, সমাজসেবী আলহাজ্ব মুহম্মদ মাহতাব উদ্দীন ১৯৪৩ সালের ১ ডিসেম্বর চাঁপাইনবাবগঞ্জ শহরের নয়াগোলা মহল্লার এক সম্ভ্রান্ত মুসলিম পরিবারে জন্মগ্রহণ করেন। ১৯৬৬ সালে কামেল পরীক্ষায় প্রথম শ্রেণীতে দ্বিতীয় এবং ১৯৭৮ সালে তিনি বি.এ পরীক্ষায় দ্বিতীয় শ্রেণীতে প্রথমস্থান লাভ করেন। ১৯৭১ সালে ঢাকা বিশ্ববিদ্যালয়ের বাংলা বিভাগের স্নাতক পরীক্ষার্থী ছিলেন কিন্তু স্বাধীনতাযুদ্ধের কারণে পরীক্ষায় অংশগ্রহণ করতে পারেন নি। পরবর্তীতে ১৯৮২ সালের স্পেশাল বি.সি.এস পরীক্ষায় উর্ত্তীণ হয়ে প্রশাসন ক্যাডারের চাকুরিতে যোগদান করেন। উল্লেখ্য যে, মাদ্রাসা ও জেনারেল উভয় লাইনের সকল পাবলিক পরীক্ষায় বৃত্তিপ্রাপ্ত ও মেধা তালিকার অর্ন্তভুক্ত ছিলেন মেধাবী ছাত্র মুহম্মদ মাহতাব উদ্দীন।